
asupra propunerii legislative pentru înfiinţarea Companiei Naţionale pentru Tehnologii de Apărare.

În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru înfiinţarea Companiei Naţionale pentru Tehnologii de Apărare, trimisă cu adresa nr.454 din 8 ianuarie 2001, înregistrată sub nr.5/XVIII/11 din  8 ianuarie 2001.



Potrivit prevederilor art.60 din Regulamentul Camerei Deputaţilor, comisia a dezbătut propunerea legislativă, menţionată mai sus, în şedinţa din 28 martie 2001.



Membrii comisiei au examinat iniţiativa legislativă, expunerea de motive, adresa Consiliului Legislativ nr.1427/27.11.2000 şi punctul de vedere al Guvernului transmis cu adresa nr.1076/MRP/17.03.2001.  



În urma dezbaterilor, constatându-se  că prin adoptarea Hotărârii Guvernului nr.979/2000 privind înfiinţarea Companiei Naţionale “Romarm” - S.A.,  Societatea Naţională “Romarm” - S.A. a fuzionat cu Regia Autonomă “Arsenalul Armatei”,  s-a hotărât, cu majoritate de voturi, respingerea  iniţiativei legislative, întrucât aceasta a rămas fără obiect.



În raport de obiectul şi conţinutul său, propunerea legislativă face parte din categoria legilor ordinare.

